Heftig aktivitetsdag på FlipZone i Åsane, 23. september2026
Da er høstens første RotaXion-arrangement i havn! Denne gangen gikk turen til FlipZone Trampoline i Åsane, der vi samlet innføringsklassene fra Lynghaug og Rothaugen skoler til en fartsfylt og sosial dag.
Fra Lynghaug skole kom 16 elever og 2 lærere, mens Rothaugen stilte med 11 elever og 3 lærere. Det var både kjente ansikter og noen nye blant elevene. Lærerne var stort sett de samme gode kjenningene, i tillegg til en ny sosiallærer fra Rothaugen.
Det er imponerende å se hvordan lærerne styrer flokken – med godt humør, trygghet og full kontroll!
Lærerne startet dagen med en halvtime med «bli-kjent»-aktiviteter. Det var en fin måte å få elevene til å prate litt sammen og bli varme i trøya før dagens store høydepunkt.
Og så var det tid for pizza!
10 pizzaer gikk ned på høykant. Det sier vel det meste om appetitten etter alle aktivitetene – det ble i hvert fall ikke noe pizza til overs å ta med hjem!
Etter maten var det bare én ting å gjøre: Skoene av, sokkene på – og full fart!
På FlipZone var det nok av muligheter til å få ut litt energi. Elevene kunne blant annet prøve:
Arcadespill og kapselmaskiner, Interaktiv VR-opplevelsestor samling trampoliner både på gulv og vegger, hinderløype, og en kjempestor landingspute for de høyeste og mest utfordrende hoppene
Mye action med hopping, løping, utfordringer, samspill og latter. Det var tydelig at her var det mange som koste seg skikkelig.
Fra RotaXion deltok Helge, Atle, Hans og Erik Lindmo.
Det ble rett og slett en flott dag og et knirkefritt arrangement sammen med elevene og lærerne – en dag med full action, masse aktivitet og super pizza. Takk til alle som bidro til å gjøre høstens første RotaXion-arrangement til en så hyggelig start på sesongen. Vi gleder oss allerede til neste gang!

 Takk også til våre støttespillere: Grieg Foundation, Fana Sparebank, Ulvsnesøy Skolehjem og H.Westfal Larsen og hustru Anna Westfal-Larsens Almennyttige fond. 


…..
Se vedlagte fotos pluss disse, og bruk de du vil. 

